Oikeusministeriö
Lainvalmisteluosasto
PL 25
00023 Valtioneuvosto	
oikeusministeriön lausuntopyyntö 4/130/2006, 6.3.2006	
	
EHDOTUS SÄHKÖISTÄ KIINTEISTÖNKAUPPAA, PANTTAUSTA JA KIRJAAMISMENETTELYÄ KOSKEVAKSI LAINSÄÄDÄNNÖKSI	
Oikeusministeriö on pyytänyt Rahoitustarkastukselta mahdollista lausuntoa sähköistä kiinteistövaihdantaa selvittävän toimikunnan loppumietinnöstä. Rahoitustarkastus toteaa, että sillä ei ole aihetta mietinnön johdosta muuhun kuin seuraavan seikan korostamiseen.

Mietinnössä viitataan tunnistamispalvelujen osalta muun muassa pankkien tunnistuspalveluihin erityisesti TUPAS 2 -järjestelmään ja siihen, että sitä voidaan pitää vahvan tunnistamisen järjestelmänä.  Rahoitustarkastus toteaa tämän johdosta, että sen näkemyksen mukaan pankkien tunnistuspalvelua tulisi kuitenkin vielä kehittää, jotta sen voidaan katsoa täyttävän laatukriteerit.

RAHOITUSTARKASTUS

Markku Lounatvuori		Pirjo Kyyrönen
päälakimies			lakimies